Konverteringsbelegg+-+oversikt

=**Konverteringsbelegg** = Konverteringsbelegg (conversion coating) er en type belegg som dannes ved at basismetallet reagerer med stoffer i omgivelsene og danner en ny forbindelse som utgjør belegget. Det naturlige oksidbelegget som dannes på aluminium i luft er et eksempel på denne typen belegg. Da har endel av basismaterialet konvertert til en forbindelse som legger seg på overflaten, altså aluminiumoksid. [4]&[5]

Konverteringsbelegg kan dannes ved: • Elektrokjemiske prosesser • Kjemiske prosesser

**Elektrokjemiske prosesser**
Anodisering, også kalt eloksering, er en elektrokjemisk prosess for å danne konverteringsbelegg. Et typisk eksempel er anodisering av aluminium hvor tykkelsen på oksidsjiktet styres ved å sette opp aluminiumet som anode i en elektrolyttisk celle. Da vil aluminium fra overflaten reagere med oksygen i elektrolytten og danne aluminiumoksid.



De vanligste metallene å anodisere er: • Aluminium • Titan • Magnesium Anodisering brukes for å øke korrosjonsmotstanden, hardheten i overflaten og som dekor og pga gunstig struktur på belegget kan anodisert aluminium farges i mange ulike farger. [4]&[5]

**Kjemisk prosesser**
Ved kjemisk fremstilling av konverteringsbelegg trengs det ikke påtrykk av strøm, men belegget dannes ved spontane kjemiske reaksjoner. Aluminiumoksidet som naturlig dannes på overflaten til aluminium er et eksempel på kjemisk dannet konverteringsbelegg, men det finnes også flere og mer avanserte typer.

De vanligste typene kjemiske konverteringsbelegg er : • kromatering • fosfatering

Ved kjemisk fremstilling av konverteringsbelegg skjer dannelsen ved at delen legges i en ioneholdig væske som reagerer med overflaten og feller ut et nytt belegg.

Denne typen belegg gir en hard overflate som gir god heft til maling og lakk. Den gir også lavere friksjonskoeffisient og dermed mindre slitasje på delen som er belagt. [4]&[5]

Referanser '
[1] [] [2] [] [3] [] [4] Møller,P.,Overflateteknologi, 1.utg., Nyt teknisk forlag, 1998 [5] Kjersti Kleveland, Forelesning, høsten 2009